Die man aan Corine du Toit se sy
JY LEES NOU Die man aan Corine du Toit se sy
Dis vier jaar ná die gru-ongeluk waarin sy haar neus vergruis het en Corine du Toit se ster skyn helderder as ooit. Ook met die liefde gaan dit goed!
Die ongeluk waarin sy van 'n bewegende voertuig afgeval het, was 'n groot uitdaging vir haar verhouding met die sakekonsultant, Raz Jensen. Só het Corine in 'n 2009-onderhoud met SARIE vertel: "Raz het homself ná die ongeluk bewys. Hy het nie toegelaat dat ek depressief raak nie. Hy kon maklik gedink het hy moet eerder hardloop, maar hy het gebly. Ek moes vir 'n tweede operasie gaan sodat my neusbrug opgebou kon word en ons het nie geweet hoe ek sou lyk nie."
Sy vertel dat hulle al vir 5 jaar lank 'n paartjie is. Behalwe vir die liefde, gaan dit ook uitstekend met Corine se loopbaan.
Dié jaar was 'n besige een. Behalwe vir drama-werksessies saam met aktrise Tamarin du Toit (Cat in Egoli) en die 3 maandelange model-werksessie wat sy aangebied het, het Corine aan die spanningsprent, Night Drive, asook die fliek, Getroud met Rugby - Die onvertelde storie, gewerk. Albei word volgende jaar op die silwerdoek uitgereik.
En dan verskyn sy ook volgende jaar in Florida Road - 'n internasionale fliek wat reeds verskeie internationale toekennings verwerf het. Volgens Corine gaan handel dit oor 'n Indiese familie wat van Indië na Durban trek. "Ek speel 'n wannabe-aktrise op wie die jongste boetie verlief raak."